laion/Wikipedia-Exotic huggingface dataset:
কামারখন্দ উপজেলা

কামারখন্দ বাংলাদেশের সিরাজগঞ্জ জেলার অন্তর্গত একটি উপজেলা। কামারখন্দ উপজেলার উত্তরে সিরাজগঞ্জ সদর উপজেলা ও রায়গঞ্জ উপজেলা, দক্ষিণে বেলকুচি উপজেলা, পূর্বে বেলকুচি উপজেলা ও সিরাজগঞ্জ সদর উপজেলা, পশ্চিমে উল্লাপাড়া উপজেলা। আয়তন- ২২৬৬৫ একর/৯১৬৪ হেক্টর/৯১.৬১ বর্গ কিলো/৩৫.৭০ বর্গ মাইল জনসংখ্যা- ১৩৩৩৩২ জন (প্রায়) পুরুষ- ৬৭৮৭৬ জন (প্রায়) মহিলা- ৬৯৪৫৬ জন (প্রায়) এই উপজেলার ইউনিয়নসমুহ হচ্ছে - ভদ্রঘাট ইউনিয়ন ঝাঐল ইউনিয়ন জামতৈল ইউনিয়ন রায়দৌলতপুর ইউনিয়ন কামারখন্দ উপজেলার উত্তর পূর্ব দিকে সিরাজগঞ্জ সদর উপজেলাউত্তর পশ্চিমে রায়গঞ্জ উপজেলাদক্ষিণ পুর্বদিকে বেলকুচি উপজেলাদক্ষিণ পশ্চিম দিকে উল্লাপাড়া উপজেলা। কামারখন্দ সেন্ট্রাল পার্ক। কামারখন্দ মুক্তিযোদ্ধা স্মৃতি তোরণ। ছাগলা পাগলার দহ। রায়দৌলতপুর তালগাছের রোড। এই উপজেলায় সাক্ষরতার হার ৭৫%। এখানে ১টি সরকারি মাধ্যমিক বিদ্যালয় এবং ১টি সরকারি কলেজ রয়েছে। এছাড়াও ৫টি বেসরকারি কলেজ এবং ১টি কারিগরি কলেজ রয়েছে। কৃষি এই উপজেলার প্রধান অর্থনৈতিক চালিকা শক্তি।এই এছাড়াও চাকুরি, ব্যবসায় এবং তাতঁ শিল্পের মাধ্যমে অনেকে জীবিকা নির্বাহ করেন। যাদব চন্দ্র চক্রবর্তী - গণিত সম্রাট। কবির বিন আনোয়ার - পানি সম্পদ সচিব। হাসু - সঙ্গীত শিল্পী। সিরাজগঞ্জ জেলা; রাজশাহী বিভাগ; বাংলাদেশের উপজেলাসমূহ। বাংলাদেশ জাতীয় তথ্য বাতায়ন (জুন ২০১৪)। "এক নজরে কামারখন্দ"। গণপ্রজাতন্ত্রী বাংলাদেশ সরকার। ৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  বাংলাপিডিয়ায় কামারখন্দ উপজেলা কামারখন্দ উপজেলা - জাতীয় তথ্য বাতায়ন।
মহাভৈরব মন্দির

মহাভৈরব মন্দির (অসমীয়া: মহাভৈরৱ মন্দির;ইংরেজি: Mahabhairav Temple) হল অসমের শোণিতপুর জেলার তেজপুরের উত্তরপ্রান্তে অবস্থিত একটি শিব মন্দির। এখানে হিন্দুদের আরধ্য দেবতা শিবকে প্রত্যহ পূজা করা হয়। কথিত আছে যে দ্বাপর যুগে বাণ রাজা এই মন্দির নির্মাণ করেছিলেন। মন্দিরের মাটির আয়তন ১৫৯ কঠা ও ৩ লেচা। মন্দিরের চারিদিকে বিছিন্ন হয়ে থাকে প্রাচীন শিলাখণ্ড দেখে অনুমান করতে পারা যায় যে প্রাচীনকালে এই মন্দিরকে কেন্দ্র করে অনেক ছোট ছোট মন্দির গড়ে উঠেছিল। কথিত আছে যে বাণ রাজার কন্যা ঊষা এখানে পূজা অর্চনা করিতেন।মন্দিরের ভিতরে একটি বৃহৎ শিবলিঙ্গ রয়েছে যার উচ্চতা প্রায় ৩.২ মিটার ও প্রস্থ প্রায় ২.৩ মিটার। এই মন্দিরটি শিবকে উৎসর্গকৃত এবং রাজা বাণাসুর দ্বারা নির্মিত। এই মন্দিরের শিব লিঙ্গটি 'লিভিং স্টোন' দিয়ে তৈরি । যা বছরের পর বছর ধীরে ধীরে বৃদ্ধি পায়। কিছু লোক বিশ্বাস করেন যে বাণ এই মন্দিরে শিবের উপাসনা করে সমৃদ্ধি অর্জন করেছিলেন। "Maha Bhairav Temple, Maha Bhairav Temple Assam, Maha Bhairav Temple in India"। www.indianmirror.com। সংগ্রহের তারিখ ২০২১-০৭-০৭।  "Online Information about the Mahabhairav Temple of Assam"। Assamspider.com। ১ সেপ্টেম্বর ২০১১। ১ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Official site ওয়েব্যাক মেশিনে আর্কাইভকৃত ২৬ মার্চ ২০১৭ তারিখে
ইচ্ছে ঘুড়ি

ইচ্ছে ঘুড়ি বাংলা প্রোগ্রেসিভ রক ব্যান্ড শিরোনামহীনের দ্বিতীয় স্টুডিও অ্যালবাম। এটি ১ মে ২০০৬ সালে জি-সিরিজের ব্যানারে বাংলাদেশে প্রকাশিত হয়। প্রকাশের পরে, ইচ্ছে ঘুড়ি জনপ্রিয়তা লাভ করে। জিয়াউর রহমান জিয়া রচিত ও সুরারোপিত এবং তানজির তুহিনের গাওয়া অ্যালবাম থেকে "পাখি" গানটি ২০০৬ সালে সিটিসেল-চ্যানেল আই মিউজিক পুরস্কার অনুষ্ঠানে সেরা গান বিভাগে পুরস্কার লাভ করে। ২০১৯ সালে গানটির একটি আনুষ্ঠানিক মিউজিক ভিডিও প্রকাশিত হয়েছে, যেটি পরিচালনা করেছেন রোমো খান। অন্যদিনে স্বতন্ত্র কোণ থেকে বিচার করার গল্প মূলত এটি নস্টালজিক গান "ক্যাফেটেরিয়া"। যেটি এমন এক মুহুর্তের উপর ভিত্তি করে তৈরি যে কেউ তার ক্যাম্পাসের ক্যাফেটেরিয়ায় প্রবেশ করে এবং ক্যাফেতে আড্ডায় চারপাশে এত শব্দ এবং ধোঁয়ার মধ্যে দুটি নীরব চোখ অনুভব করে। ২০২০ সালে "ক্যাফেটেরিয়া পেরিয়ে" শিরোনামে গানটির একটি সিক্যুয়েল প্রকাশিত হয়। এছাড়াও অ্যালবামের জনপ্রিয় গানের মধ্যে "পাখি" ২০০৬ সালে সেরা গান বিভাগে সিটিসেল-চ্যানেল আই মিউজিক পুরস্কার লাভ করে। অ্যালবামের এগারোটি গানের মধ্যে একভাবে জিয়াউর রহমান জিয়া পাঁচটি, ফারহান করিম দুইটি এবং ইয়াসির তুষার একটি গান লিখেছেন। জিয়া ও ফাহানের সাথে যৌথভাবে তানজির তুহিন দুইটি গান লিখেছেন। অন্যদিকে তুষার, ফারহান এবং জিয়া যৌথভাবে একটি গান লিখেছেন। জিয়াউর রহমান জিয়া - বেস তানজির তুহিন - কণ্ঠ কাজী আহমাদ শাফিন - ড্রাম ইয়াসির তুষার - গিটার প্রিন্স - কিবোর্ড ফারহান করিম - সরোদ "দুই দশকের শিরোনামহীন"। কালের কণ্ঠ। ২৬ মে ২০১৬। ১৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৫ জুলাই ২০২০।  ইউটিউবে শিরোনামহীন - পাখি [অফিসিয়াল মিউজিক ভিডিও] "১৪ বছর পর শিরোনামহীনের 'ক্যাফেটেরিয়া'র সিক্যুয়েল"। দৈনিক প্রথম আলো। ১৫ এপ্রিল ২০২০। সংগ্রহের তারিখ ৫ জুলাই ২০২০।  ইচ্ছে ঘুড়ি ওয়েব্যাক মেশিনে আর্কাইভকৃত ১৬ মার্চ ২০১৯ তারিখে শিরোনামহীন ডিস্কোগ্রাফি ইচ্ছে ঘুড়ি মিউজিকব্রেইন্‌জে (প্রকাশের তালিকা)
আন্তোনিও লিমা দোস সান্তোস

আন্তোনিও লিমা দোস সান্তোস (পর্তুগিজ: Antônio Lima dos Santos; ১৮ জানুয়ারি ১৯৪২; লিমা নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান্তোস এবং হালিস্কোর হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন। ব্রাজিলীয় ফুটবল ক্লাব জুভেন্তুসের যুব পর্যায়ের হয়ে খেলার মাধ্যমে লিমা ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৯–৬০ মৌসুমে, ব্রাজিলীয় ক্লাব জুভেন্তুসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৬১–৬২ মৌসুমে তিনি সান্তোসে যোগদান করেছিলেন। সান্তোসে ১০ মৌসুম অতিবাহিত করার পর হালিস্কোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সে এবং ট্যাম্পা বে রোডিসের হয়ে খেলেছিলেন। সর্বশেষ ১৯৭৬ সালে, তিনি হালিস্কো হতে ব্রাজিলীয় ক্লাব পোর্তুগেসায় যোগদান করেছিলেন; পোর্তুগেসার হয়ে মাত্র এক মৌসুম খেলার পর তিনি অবসর গ্রহণ করেছিলেন। লিমা ১৯৬৩ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১৪ ম্যাচে ৪টি গোল করেছিলেন। আন্তোনিও লিমা দোস সান্তোস ১৯৪২ সালের ১৮ই জানুয়ারি তারিখে ব্রাজিলের সাও সেবাস্তিয়াও দো পারাইসোতে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৬৩ সালের ২রা মে তারিখে, ২১ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী লিমা নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেদারল্যান্ডস ০–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লিমা সর্বমোট ৪ ম্যাচে অংশগ্রহণ করেছিলেন। "St. Petersburg Times - Google News Archive Search"।  "The Age - Google News Archive Search"।  "Netherlands - Brazil 1:0 (Friendlies 1963, May)"। worldfootball.net। সংগ্রহের তারিখ ২০ নভেম্বর ২০২১।  "Netherlands - Brazil, May 2, 1963 - International Friendlies - Match sheet"। Transfermarkt (ইংরেজি ভাষায়)। ২ মে ১৯৬৩। সংগ্রহের তারিখ ২০ নভেম্বর ২০২১।  উইকিমিডিয়া কমন্সে আন্তোনিও লিমা দোস সান্তোস সংক্রান্ত মিডিয়া রয়েছে। আন্তোনিও লিমা দোস সান্তোস – ফিফা প্রতিযোগিতার রেকর্ড (ইংরেজি) সকারওয়েতে আন্তোনিও লিমা দোস সান্তোস (ইংরেজি) ট্রান্সফারমার্কেটে আন্তোনিও লিমা দোস সান্তোস (ইংরেজি) ওয়ার্ল্ডফুটবল.নেটে আন্তোনিও লিমা দোস সান্তোস (ইংরেজি) ন্যাশনাল-ফুটবল-টিমস.কমে আন্তোনিও লিমা দোস সান্তোস (ইংরেজি)
পাকিস্তান ইন্টারন্যাশনাল এয়ারলাইন্স

পাকিস্তান ইন্টারন্যাশনাল এয়ারলাইন্স (উর্দু: پاکستان انٹرنیشنل ایئر لائنز‎‎) সাধারনত পিআইএ বা পাকিস্তান ইন্টারন্যাশনাল নামে পরিচিত,পাকিস্তান সরকারের অধীন একটি রাষ্ট্রীয় মালিকানাধীন প্রতিষ্ঠান। পাকিস্তানের পতাকাবাহী এই এয়ালাইন্সটি প্রধানত জিন্নাহ আন্তর্জাতিক বিমানবন্দর, করাচী হতে কার্যক্রম পরিচালনা করে। এটি দেশের অভ্যন্তরে ২৩ টি গন্তব্য সহ এশিয়া, ইউরোপ এবং উত্তর আমেরিকার ২৭ টি দেশের ৩০ টি আন্তর্জাতিক গন্তব্যে সেবা প্রদান করে। এর প্রধান ঘাঁটি গুলো হলো করাচী, লাহোর এবং ইসলামাবাদ/রাওয়ালপিন্ডি। এছারাও পেশওয়ার, ফয়সালাবাদ, কোয়েটা, শিয়ালকোট এবং মুলতান দ্বিতীয়সারীর ঘাঁটি হিসেবে ব্যবহৃত হয়। "সংরক্ষণাগারভুক্ত অনুলিপি"। ৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৫।  "Annual Report 2006 (Part-I)" (পিডিএফ)। Pakistan International Airlines। ২০০৭-০৪-০৩। ২০১২-০৭-০৯ তারিখে মূল (PDF) থেকে আর্কাইভ করা। সংগ্রহের তারিখ ২০০৭-০৮-১৪।  Chairman PIA | http://www.historyofpia.com/forums/viewtopic.php?f=1&t=22707 "সংরক্ষণাগারভুক্ত অনুলিপি"। ২০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৫।  "সংরক্ষণাগারভুক্ত অনুলিপি" (পিডিএফ)। ১২ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ জানুয়ারি ২০১৫।  "Contact Us ওয়েব্যাক মেশিনে আর্কাইভকৃত ১৪ সেপ্টেম্বর ২০১০ তারিখে." Pakistan International Airlines. Retrieved on 4 August 2009. "Contact Us ওয়েব্যাক মেশিনে আর্কাইভকৃত ১৪ সেপ্টেম্বর ২০১০ তারিখে." Pakistan International Airlines. Retrieved on 23 February 2010 "Directory: World Airlines"। Flight International। ২০০৭-০৪-১০। পৃষ্ঠা 61।  উইকিমিডিয়া কমন্সে পাকিস্তান ইন্টারন্যাশনাল এয়ারলাইন্স সংক্রান্ত মিডিয়া রয়েছে। দাপ্তরিক ওয়েবসাইট
জোনাথন কার্টার

জোনাথন লিন্ডন কার্টার (জন্ম: ১৬ নভেম্বর, ১৯৮৭) বার্বাডোসের বেলেপ্লেইন এলাকায় জন্মগ্রহণকারী ওয়েস্ট ইন্ডিয়ান ক্রিকেটার। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হন। দলের প্রয়োজনে তিনি ডানহাতে মিডিয়াম পেস বোলিং করেন। জোনাথন কার্টার ঘরোয়া ক্রিকেটে বার্বাডোসের পক্ষে খেলে থাকেন। এছাড়াও লিমোকল ক্যারিবিয়ান প্রিমিয়ার লীগে (সিপিএল) অংশগ্রহণ করছেন। স্বল্পকালীন সময়ে ওয়েস্ট ইন্ডিজ এ-দলের পক্ষে প্রতিনিধিত্ব করেছেন কার্টার। ২০০৭ সালে লিস্ট এ ক্রিকেটে বার্বাডোসের পক্ষে ওয়েস্ট ইন্ডিজ অনূর্ধ্ব-১৯ দলের বিরুদ্ধে প্রথমবারের মতো খেলেন। প্রথম-শ্রেণীর ক্রিকেটে তার ব্যাটিং গড় প্রায় ৩০। কিন্তু ২০১৩ সালের পূর্ব-পর্যন্ত কোন ধরনের ক্রিকেটেই সেঞ্চুরি করতে পারেননি। অবশেষে জামাইকার বিপক্ষে প্রথম-শ্রেণীর ক্রিকেটে সেঞ্চুরি করেন। "Jonathan Carter"। Cricket Archive। সংগ্রহের তারিখ ১২ সেপ্টেম্বর ২০১১।  জেসন হোল্ডার ২০১৫ ক্রিকেট বিশ্বকাপ দলসমূহ ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর
গ্যারি উইলসন (ক্রিকেটার)

গ্যারি ক্রেগ উইলসন (জন্ম: ৫ ফেব্রুয়ারি, ১৯৮৬) কাউন্টি ডাউনের ডানডনাল্ড এলাকায় জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য গ্যারি উইলসন মূলতঃ উইকেট-কিপারের দায়িত্ব পালন করেন। পাশাপাশি ডানহাতি ব্যাটসম্যান হিসেবে খেলেন। ইংল্যান্ডের ঘরোয়া কাউন্টি ক্রিকেটে সারে দলের প্রতিনিধিত্ব করছেন। ২০০৪ সালে আয়ারল্যান্ড অনূর্ধ্ব-১৯ ক্রিকেট দলে খেলছেন। ঐ বছরেই অনুষ্ঠিত অনূর্ধ্ব-১৯ ক্রিকেট বিশ্বকাপের মাধ্যমে আয়ারল্যান্ড ক্রিকেট দলে প্রতিনিধিত্ব করেন। দুই বছর পর ২০০৬ সালে পুনরায় ঐ প্রতিযোগিতায় অংশ নেন ও তার দল ত্রয়োদশ স্থান দখল করে। ২০০৫ সালে আইসিসি আন্তঃমহাদেশীয় কাপে খেলেন। ২০০৮ সাল থেকে ইংল্যান্ডের ঘরোয়া কাউন্টি ক্রিকেটে সারে দলের সদস্য তিনি। আগস্ট, ২০১০ সালে লিচেস্টারশায়ারের বিপক্ষে উইলসন তার প্রথম সেঞ্চুরি করেন। ছয় নম্বরে ব্যাটিংয়ে নেমে ২৩৫ বল মোকাবেলা করে ১২৫ রান সংগ্রহ করেন। ২০১১ সালের ক্রিকেট বিশ্বকাপ চলাকালীন তিনি সারে দলের পক্ষে ২০১২ সাল পর্যন্ত চুক্তি নবায়ণ করার আগ্রহ ব্যক্ত করেন। জুন, ২০১৪ সালে সারে কর্তৃপক্ষ তাকে অধিনায়ক মনোনীত করে। ওভালে তিনি অপরাজিত ১৬০ রান করে অধিনায়কত্বের দক্ষতা প্রদর্শন করেন। ২০ আগস্ট, ২০১৪ তারিখে উইলসন কাউন্টি ক্যাপ লাভ করেন। ২৩ জুন, ২০০৭ তারিখে স্টরমন্টে অনুষ্ঠিত একদিনের আন্তর্জাতিকে ভারতের বিপক্ষে অভিষেক ঘটে। ২০১১ সালের ক্রিকেট বিশ্বকাপে আয়ারল্যান্ডের ১৫-সদস্যদের তালিকায় স্থান পান। ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য উইলসন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি দলের পক্ষে সর্বোচ্চ ৮০ রান তোলাসহ ২টি ডিসমিসালে জড়িত ছিলেন। এরফলে তার দল ২ উইকেটের জয় পায়। খেলায় তিনি ম্যান অব দ্য ম্যাচের পুরস্কার লাভ করেন। f52537 Leicestershire v Surrey: LV County Championship 2010 (Division 2), Cricket Archive, সংগ্রহের তারিখ ২০১১-০৩-১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ireland's Wilson extends Surrey deal, Cricinfo, ৮ মার্চ ২০১১, সংগ্রহের তারিখ ২০১১-০৩-১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ireland pick Ed Joyce for World Cup, Cricinfo, ১৯ জানুয়ারি ২০১১, সংগ্রহের তারিখ ২০১১-০১-২৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""World Cup 2015: Ireland name unchanged squad""। BBC Sport। সংগ্রহের তারিখ ২২ জানুয়ারি ২০১৫।  "Wilson, K O'Brien seal tense win"। espncricinfo। সংগ্রহের তারিখ ২৫ ফেব্রুয়ারি ২০১৫।  ইএসপিএনক্রিকইনফোতে গ্যারি উইলসন (ইংরেজি) ক্রিকেটআর্কাইভে গ্যারি উইলসন (সদস্যতা প্রয়োজনীয়) (ইংরেজি)
প্রোকল হারুম

প্রোকল হারুম (/ˈproʊkəl ˈhɑːrəm/) ১৯৬৭ সালে প্রতিষ্ঠিত একটি ইংলিশ রক ব্যান্ড। তারা প্রগ্রেসিভ রক, এবং সিম্ফোনিক রক এর আধুনিকায়নে ভুমিকা পালন করেছে। তাদের সবচেয়ে আলোচিত কাজ হল ১৯৬৭ সালে বের হওয়া হিট সিংগল "এ হোয়াইট শেইড অফ পেইল", যা কিনা পপুলার মিউজিকের ক্লাসিক বলে গণ্য করা হয় এবং এটি ১০ লক্ষ কপি বিক্রি হওয়া হিট গানের মধ্যে অন্যতম। এদের বারোখ এবং ক্ল্যাসিকাল এর প্রভাব থাকা সত্ত্বেও, প্রোকল হারুম ব্লুজ, আর এন্ড বি এবং সোল এ পদচারণা করেছিল। অক্টোবর ২০১২-তে, ব্যান্ডটি রক এন্ড রোল হল অফ ফেইম এর জন্য নির্বাচিত হয়েছিল। বর্তমান সদস্য গ্যারি ব্রুকার – ভোকালস, পিয়ানো (১৯৬৭–৭৭, ১৯৯১–বর্তমান) কেইথ রেইড – লিরিকস (১৯৬৭–৭৭, ১৯৯১–বর্তমান) জিওফ হোয়াইটহর্ণ – গিটারস (১৯৯১–বর্তমান) ম্যাট পেগ – বেজ (১৯৯৩–বর্তমান) জশ ফিলিপস – অর্গান (১৯৯৩, ২০০৪–বর্তমান) জিওফ ডান – ড্রামস ২০০৬–বর্তমান) প্রাক্তন সদস্য ম্যাথিউ ফিশার – অর্গান, ভোকালস (১৯৬৭–৬৯, ১৯৯১–২০০৩) ডেইভ নাইটস – বেজ (১৯৬৭–৬৯) রেয় রয়ার – গিটারস (১৯৬৭) ববি হ্যারিসন – ড্রামস (১৯৬৭) বি.যে. উইলসন – ড্রামস, পারকিউশান (১৯৬৭-৭৭; মৃত্যু ১৯৯০) রবিন ট্রাওয়ার – গিটারস, ভোকালস (১৯৬৭-৭১, ১৯৯১) ক্রিস কপিং – বেজ, অর্গান (১৯৬৯-৭৭) ডেইভ বল - গিটারস (১৯৭১-৭২) এলান কার্টরাইট – বেজ (১৯৭২-৭৬) মিক গ্রাবহাম - গিটারস (১৯৭২-৭৭) টিম রেনউইক – গিটারস (১৯৭৭, ১৯৯১) পিট সলি – অর্গান (১৯৭৭) ডি মারে – বেজ (১৯৭৭; মৃত্যু ১৯৯২) ডেইভ ব্রোঞ্জ – বেজ (১৯৯১-৯৩) মার্ক বারজেজিচকি – ড্রামস (১৯৯১-৯২, ২০০০-০৬) জেরি স্টিভেনসন – গিটারস, ম্যান্ডোলিন (১৯৯১) ডন স্নো – অর্গান (১৯৯২) ইয়ান ওয়ালেস – ড্রামস ১৯৯৩; মৃত্যু ২০০৭) গ্রাহাম ব্রড – ড্রামস (১৯৯৫, ১৯৯৭) হেনরী স্পিনেত্তি – ড্রামস (১৯৯৬) স্টুডিও এলবাম প্রোকল হারুম (১৯৬৭) শাইন অন ব্রাইটলি (১৯৬৮) এ সল্টি ডগ (১৯৬৯) হোম (১৯৭০) ব্রোকেন ব্যারিকেইডস (১৯৭১) গ্র্যান্ড হোটেল (১৯৭৩) এক্সোটিক বার্ডস এন্ড ফ্রুট (১৯৭৪) প্রোকল'স নাইন্থ (১৯৭৫) সামথিং ম্যাজিক (১৯৭৭) দ্যা প্রোডিজাল স্ট্রেইনজার (১৯৯১) দ্যা ওয়েল'স অন ফাইয়ার (২০০৩) "Show 49 – The British Are Coming! The British Are Coming!: With an Emphasis on Donovan, the Bee Gees and The Who. [Part 6]: UNT Digital Library"। UNT Digital Library। সংগ্রহের তারিখ ২৭ ডিসেম্বর ২০১৪।  France, Lisa Respers (৪ অক্টোবর ২০১২)। "Rock and Roll Hall of Fame Nominees Announced – CNN.com"। CNN.com। সংগ্রহের তারিখ ২৭ ডিসেম্বর ২০১৪।  Johansen, Claes (২০০০)। Beyond the Pale। SAF Publishing Ltd। আইএসবিএন 0-946719-28-4।  Beyond the Pale, Procol Harum's semi-official website
আদি ব্রাহ্মসমাজ

ভারতীয় নবজাগরণের অগ্রদূত রাজা রামমোহন রায় ১৮২৮ সালের ২০শে আগস্ট একেশ্বরবাদ প্রচারের উদ্দেশ্যে ব্রাহ্মসমাজ প্রতিষ্ঠা করেন। বেদান্ত ছিল তার ধর্ম সাধনার মূল ভিত্তি। ১৮৩৩ সালে তার মৃত্যুর পর দেবেন্দ্রনাথ ঠাকুর ব্রাহ্মসমাজের নেতৃত্ব গ্রহণ করেন। এই দেবেন্দ্রনাথ ঠাকুর এর ব্রাহ্মসমাজই পরবর্তীকালে আদি ব্রাহ্মসমাজ নামে পরিচিত হয়। ১৮৫৮ সালে তরুণ কেশবচন্দ্র সেন ব্রাহ্মসমাজে যোগ দিলে এই একেশ্বরবাদী আন্দোলন বৃহত্তর আকার লাভ করে। কিন্তু দেবেন্দ্রনাথের সামাজিক রক্ষণশীলতার প্রশ্নে একমত না হলে নিজে ভারতবর্ষীয় ব্রাহ্মসমাজ (১৮৬৬) গঠন করেন এবং তখন থেকে দেবেন্দ্রনাথের নেতৃত্বাধীন ব্রাহ্মসমাজ 'আদি ব্রাহ্মসমাজ' নামে পরিচিতি লাভ করে। একেশ্বরবাদী হলেও দেবেন্দ্রনাথ মনে করতেন যে, ব্রাহ্মধর্ম হিন্দু ধর্মই , বরং হিন্দু ধর্মের বিশুদ্ধতম রূপ । তিনি মূর্তিপূজা ব্যতীত হিন্দু ধর্মের জাতিভেদ বা অপর কিছুর বিরুদ্ধে প্রতিবাদে রাজি ছিলেন না। রামমোহন রায়ের আদর্শেই তিনি ও তার অনুগামীরা ধর্মীয় সংস্কারে ব্রতী হন। "ব্রাহ্ম আন্দোলন — বিবর্তন, বিভাজন, বৈশিষ্ট্য ও পর্যালোচনা"। www.bengalstudents.com। ২০২১-০৮-২৯ তারিখে মূল থেকে আর্কাইভ করা। সংগ্রহের তারিখ ২০২১-০৮-২৯।  তেজস্বিনী, দুর্গেশ (২০১৯-০৩-০৪)। "প্রথম ব্রাহ্মসমাজ মন্দির ও একটি বাড়ি"। বঙ্গদেশ (ইংরেজি ভাষায়)। ২০২১-০৮-২৯ তারিখে মূল থেকে আর্কাইভ করা। সংগ্রহের তারিখ ২০২১-০৮-২৯।  "ব্রাহ্মসমাজ"। onushilon.org। সংগ্রহের তারিখ ২০২১-০৮-২৯।
সারদা কেলেঙ্কারি

সারদাকাণ্ড​ বা সারদা গ্রুপের আর্থিক কেলেঙ্কারি একটি বড়ো আর্থিক কেলেঙ্কারি এবং সারদা গ্রুপের দ্বারা পরিচালিত একটি পনজী প্রকল্পের​ পতনের​ দ্বারা সৃষ্ট রাজনৈতিক কেলেঙ্কারি ছিল। এপ্রিল ২০১৩ সালে ধসে যাওয়ার​ আগে গ্রুপটি ১.৭ মিলিয়ন-এর চেয়েও বেশি আমানতকারীদের থেকে প্রায় ২০০ থেকে ৩০০ বিলিয়ন (বা ৪-৬ বিলিয়ন মার্কিন ডলার) সংগ্রহ করেছিলো। সারদাকাণ্ডের তদন্তটি পশ্চিমবঙ্গের রাজনৈতিক মহলে বিশাল প্রভাব ফেলে। সারদাকাণ্ডে শাসক দল, তৃণমূল কংগ্রেসেরই কিছু দলনেতারা জড়িয়ে থাকার কারণে সন্দেহের সুই, তৃণমূল কংগ্রেসের দিকেই যায় যার ফলে রাজ্যে তৃণমূল কংগ্রেসের পক্ষে একটি কঠিন পরিস্থিতি তৈরি হয়ে ওঠে যার জন্য মুখ্যমন্ত্রী মমতা বন্দ্যোপাধ্যায়, কেন্দ্রে শাসক দল, ভারতীয় জনতা পার্টি কে দায়ী করেন এবং তাদেরকে রাজনৈতিক গৃহবিবাদের জন্য দোষারোপ করেন। ভারতীয় জনতা পার্টিও, তৃণমূল কংগ্রেসের বিরুদ্ধে দলের "প্রতারকদের" আড়াল করার পাল্টা অভিযোগ আরোপ করে। তদন্তের সময়, তৃণমূল কংগ্রেসের বেশ কিছু নির্বাচিত সাংসদ, বিধায়ক ও দলের উচ্চ পদের কয়েক ঘনিষ্ঠ নেতাদের সিবিআই তলবেরও মুখোমুখি হতে হয়। Dutta, Romita (২০ জুন ২০১৩)। "Saradha raised deposits from 1.7 mn people, probe finds"। LiveMint। সংগ্রহের তারিখ ১৯ আগস্ট ২০১৩।  Soudhriti Bhabani (২৩ জানুয়ারি ২০১৩)। "Anger mounts over Saradha fund crisis as thousands of depositors face ruin"। Daily Mail। সংগ্রহের তারিখ ২৫ এপ্রিল ২০১৩।  "Cheat funds, again"। The Hindu। সংগ্রহের তারিখ ২৭ এপ্রিল ২০১৩।  সুপ্রিম কোর্টের দ্বারা বিতরিত সারদাকাণ্ডে রায় (ইংরেজি) সারদাকাণ্ডের কিছু সংবাদ প্রবন্ধ - কেন্দ্রীয় তদন্ত ব্যুরো (এপ্রিল ২০১৩ থেকে) সারদাকাণ্ডের​ সংগৃহীত সংবাদ ও ভাষ্য - দ্য টাইমস অফ ইন্ডিয়া (ইংরেজি) সারদাকাণ্ডের​ সংগৃহীত সংবাদ ও ভাষ্য - জি নিউজ (ইংরেজি) সারদাকাণ্ডের​ সংগৃহীত সংবাদ ও ভাষ্য - এন​ডিটিভি (ইংরেজি) সারদাকাণ্ডের​ ওয়েব্যাক মেশিনে আর্কাইভকৃত ২০ ডিসেম্বর ২০১৩ তারিখে সংগৃহীত সংবাদ ও ভাষ্য - সিএনএন- আই.বি.এন (ইংরেজি) সারদাকাণ্ডের​ সংগৃহীত সংবাদ ও ভাষ্য - দৈনিক সংবাদ এবং বিশ্লেষণ (বা Daily News and Analysis) (ইংরেজি) সারদাকাণ্ডের​ সংগৃহীত সংবাদ ও ভাষ্য - দি ইন্ডিয়ান এক্সপ্রেস (ইংরেজি) সারদাকাণ্ডের​ সংগৃহীত সংবাদ ও ভাষ্য - ওয়ান ইন্ডিয়া ডট কম (ইংরেজি)
একক-বিদায় প্রতিযোগিতা

একক-বিদায় প্রতিযোগিতায় একজন প্রতিযোগীকে পরাজয়বরণ করা মাত্র নির্দিষ্ট প্রতিযোগিতা থেকে বিদায় নিতে হয়। এ পদ্ধতিতে পরাজিত দল বা ব্যক্তি চ্যাম্পিয়নশীপ বা প্রথম পুরস্কার প্রাপ্তি থেকে বঞ্চিত হয় ও প্রতিযোগিতা থেকে ছিটকে পড়ে। এ ধরনের বিদায়ী প্রতিযোগিতাকে অলিম্পিক পদ্ধতি প্রতিযোগিতা, নক-আউট কিংবা আকস্মিক বিদায় প্রতিযোগিতা নামে আখ্যায়িত করা হয়ে থাকে। অনেক সময় পরাজিত দলও পুনরায় খেলার সুযোগ পায়। কিছু প্রতিযোগিতায় পরাজিত দলসমূহকে স্বান্তনাসূচক অথবা স্থান নির্ধারণী খেলায় অংশ নিতে হয় যাতে তুলনামূলকভাবে ভাল অবস্থান গ্রহণ করতে পারে। উদাহরণস্বরূপ: সেমি-ফাইনালে পরাজিত দলসমূহ তৃতীয় স্থান নির্ধারণের লক্ষ্যে অংশ নিয়ে থাকে। কিছু প্রতিযোগিতায় প্রকৃতই একক-বিদায় প্রতিযোগিতা পদ্ধতির আয়োজন করে থাকে। অন্যান্য ক্ষেত্রে অনেকগুলো ধাঁপ অবলম্বন করে। সেখানে স্থান নির্ধারণের মাধ্যমে অবস্থান নির্ধারণ করা হয়। ইংরেজ জাতিগোষ্ঠী কর্তৃক পরিচালিত প্রতিযোগিতায় যদি আট প্রতিযোগী বাকী থাকে তা কোয়ার্টার-ফাইনাল রাউন্ড নামে সচরাচর পরিচিতি ঘটানো হয়। এর পরবর্তী ধাঁপ হিসেবে সেমি-ফাইনাল পর্ব অনুষ্ঠিত হয় যা চার-দলের অংশগ্রহণে অনুষ্ঠিত হয়। এ পর্বে বিজয়ী দুই দল ফাইনাল বা চ্যাম্পিয়নশীপ রাউন্ডে অংশ নেয়। কোয়ার্টার-ফাইনালের পূর্বেকার রাউন্ড ১৬-দলীয় রাউন্ড, লাস্ট সিক্সটিন নামে পরিচয় পায়। কিন্তু দক্ষিণ এশিয়ার দেশসমূহে তা প্রাক-কোয়ার্টার-ফাইনাল নামে পরিচিত। শুরুর দিকের রাউন্ডগুলো সাধারণতঃ নম্বরসূচক হিসেবে সামনের দিকে অগ্রসর হতে থাকে। কিছু প্রতিযোগী যদি বাই লাভ করেন তা সাধারণতঃ প্রথম রাউন্ড এবং শুরুর দিকের খেলাগুলো প্রাথমিক রাউন্ড নামে পরিচয় পায়। ২০০৮ সালের ফ্রেঞ্চ ওপেনের মহিলা এককে নক-আউট প্রতিযোগিতার শেষ তিন রাউন্ডের বিবরণ দেয়া হলো:- খেলাগুলো যখন স্থান কিংবা পুরস্কারের চেয়ে নিম্নমানের হয় তখন তা তৃতীয় স্থান নির্ধারণী পর্যায়ে উপনীত হয়। চূড়ান্ত খেলার মাধ্যমে প্রথম ও দ্বিতীয় স্থান নির্ধারণ করা হয়। তৃতীয় স্থান নির্ধারণী খেলায় বিজয়ী দল তৃতীয় ও পরাজিত দল চতুর্থ স্থান পায়। অলিম্পিক ক্রীড়ায় একক-বিদায় প্রতিযোগিতার ভিত্তিতে অনুষ্ঠিত হলেও সেমি-ফাইনালে পরাজিত দলকে ব্রোঞ্জপদক প্রাপ্তির লক্ষ্যে পুনরায় খেলার প্রয়োজন পড়ে না। ফিফা বিশ্বকাপে তৃতীয় স্থান নির্ধারণের লক্ষ্যে দীর্ঘদিন ধরে খেলা আয়োজন করছে। কিন্তু ১৯৮০ সালের উয়েফা ইউরো প্রতিযোগিতা থেকে তৃতীয় স্থান নির্ধারণী খেলা আয়োজন করছে না। প্রতিযোগিতা ২০১৫ ক্রিকেট বিশ্বকাপ রাউন্ড-রবিন প্রতিযোগিতা
বেনজির ভুট্টো আন্তর্জাতিক বিমানবন্দর

বেনজির ভুট্টো আন্তর্জাতিক বিমানবন্দর (উর্দু: بینظیر بھٹو بین الاقوامی ہوائی اڈا‎‎), পাকিস্তানের তৃতীয় বৃহত্তম বিমানবন্দর, যা রাজধানী ইসলামাবাদ এবং রাওয়ালপিন্ডি শহরকে সেবা প্রদান করে। পূর্বে এটি ইসলামাবাদ আন্তর্জাতিক বিমানবন্দর নামে পরিচিত ছিলো, ২০০৮ সালের ২১ জুন তৎকালীন পাকিস্তানের প্রধানমন্ত্রী ইউসুফ রাজা গিলানী এই নাম পরিবর্তন করে প্রয়াত পাকিস্তানি নেত্রী বেনজির ভুট্টোর নামে নতুন নামকরণ করেন। । বিমানবন্দরটি মূলত ইসলামাবাদের বাইরে রাওয়ালপিন্ডির চকলালা নামক জায়গায় অবস্থিত। এটি পাকিস্তানের রাজধানীর প্রধান বিমানবদর হওয়ায় বিদেশী কর্মকর্তা এবং নাগরিকরা প্রায়শই এই বিমানবন্দর ব্যবহার করে থাকেন। পরিবহন এবং যোগাযোগের পাশাপাশি এই বিমানবন্দরটি পাকিস্তান বিমানবাহিনী তাদের ঘাঁটি হিসেবে ব্যবহার করে। ২০০৮-২০০৯ অর্থবছরে ৩,১৩৬,৬৬৪ জন যাত্রী এই বিমানবন্দর ব্যবহার করেন এবং ৩৪,০২৫ বার বিমান চলাচল নিবন্ধ করা হয়। এই বিমানবন্দর পাকিস্তানের পতাকাবাহী পাকিস্তান ইন্টারন্যাশনাল এয়ারলাইন্সের একটি হাব হিসেবে ব্যবহৃত হয়। এছাড়াও শাহীন এয়ার ইন্টারন্যাশনাল এটিকে হাব হিসেবে ব্যবহার করে। AIP Pakistan: OPRN – ISLAMABAD / Chaklala International ওয়েব্যাক মেশিনে আর্কাইভকৃত ১৯ অক্টোবর ২০০৭ তারিখে OPRN সম্পর্কিত বিমানবন্দর তথ্যাদি - ওয়ার্ল্ড এ্যারো ডাটাSource: DAFIF. গ্রেট সার্কেল ম্যাপার-এ ISB সম্পর্কিত বিমানবন্দর তথ্যাদি। Source: DAFIF (effective October 2006). "PM names Islamabad Airport as Benazir Bhutto International Airport – GEO.tv"। ১৫ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৫।  "caapakistan.com.pk – Major Traffic Flows By Airport During The Year 2008–09" (পিডিএফ)। ১৩ নভেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ জানুয়ারি ২০১৫।  Ground breaking ceremony of new Islamabad airport likely in April ওয়েব্যাক মেশিনে আর্কাইভকৃত ২০২০-০৮-০৯ তারিখে, Business Recorder (Pakistan's Financial Daily Newspaper), 2005-03-03. CAA initiates $300m new Islamabad airport (NIIA), Pakistan Link Headline News, 2006-01-07. CAA initiates $300m new Islamabad airport project, The News Business Section, 2006-01-07. New Islamabad International Airport ready for ground breaking Ceremony[স্থায়ীভাবে অকার্যকর সংযোগ], PakTribune, 2006-02-07. Turkish Airlines wants to operate daily flights to Karachi ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে, The News, 2007-07-10. Progress in THY's Pakistan flights, Turkish Daily News, 2007-07-19. SkyscraperCity Pakistan: Islamabad International Airport Updates উইকিমিডিয়া কমন্সে বেনজির ভুট্টো আন্তর্জাতিক বিমানবন্দর সম্পর্কিত মিডিয়া দেখুন। Islamabad International Airport, official web site ISB-এর দুর্ঘটনার ইতিহাস - এভিয়েশন সেফটি নেটওয়ার্ক OPRN-এর আবহাওয়া তথ্য - NOAA/NWS
বক্স অফিস

বক্স অফিস বা টিকেট ঘর বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে। প্রচলিত অর্থে, চলচ্চিত্রের প্রেক্ষাপটে বক্স অফিস কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়। চলচ্চিত্র শিল্পে বক্স অফিস এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে। T W G 2 − P B {\displaystyle {TWG \over 2}-{PB}} TWG এখানে মোট বৈশ্বিক বক্স অফিস গ্রস এবং PB উৎপাদন বাজেটকে নির্দেশ করে থাকে। উইকিঅভিধানে বক্স অফিস শব্দটি খুঁজুন। বক্স অফিস শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়। Answers.com box office ওয়েব্যাক মেশিনে আর্কাইভকৃত ৯ মে ২০২০ তারিখে in the Online Etymology Dictionary, Douglas Harper, 2001 William and Mary Morris, Morris Dictionary of Word and Phrase Origins, HarperCollins, New York, 1977, 1988 উইকিমিডিয়া কমন্সে বক্স অফিস সংক্রান্ত মিডিয়া রয়েছে।